Jette Bergenholz Bautrup (S), 2004-01-15:
Til selve spørgsmålet om begreberne i lovforslaget, som jeg sagde bliver brugt for løst: Her tænker jeg på begreber som eksempelvis læring, evner, færdigheder og kompetencer.
Det er ligesom noget overordnet.
Man har ligesom ikke beskæftiget sig med og gået lidt i dybden med, hvad man mener med de her overskrifter.
Man vil også kunne se i høringssvarene, at det har Børnerådet også sat spørgsmålstegn ved og ment
, at det er alt for løst
Det var sådan set det, jeg mente med det i min ordførertale.
Jeg vil da godt starte med at sige til fru Eva Kjer Hansen, at det, vi fra Socialdemokratiets side er noget utilfredse med, er, at det af lovforslaget meget tydeligt fremgår, at der skal være en form for statsstyring.
Det er andre ordførere jo også kommet frem til, at det ligesom er herindefra, man skal lægge planerne for, hvad der skal ske udeomkring.
Når jeg nogle gange har talt om, at det er tilstande ligesom i det tidligere Østtyskland, så er det på grund af nøgleordene styring og ensretning.
Så vil jeg sige, at når der bliver spurgt om noget konkret med hensyn til begreberne, så er det, fordi det er noget overordnet.
Jeg vil godt vide noget om, hvad det er, vi fra Socialdemokratiets side skal stemme for, når det kommer til afstemning.
Det er derfor, jeg siger, at der står kompetencer og læring, men det er sådan noget overordnet.
Jeg vil godt vide, hvad ministeren mener.
Der kommer jo også en bekendtgørelse.
Jeg kan ikke nævne nogen kompetencer, når vi lige præcis taler om brug af ler.
Men jeg kan sige, at der er nogle kompetencer, der er nok nogle mål.
Det kunne f.eks. være, at et 3-årigt barn var i stand til sidde sammen med de øvrige børn, og de kunne måske godt lege med ler, men der er ikke noget med, hvad barnet skal kunne med ler.
Nu har man interesseret sig meget lige for ordet ler, men det er jo ikke mig, der har skrevet lovforslaget, så jeg synes, at vi sammen i udvalget skal prøve at finde ud af, om der ikke er noget, der kan pilles væk, som jeg også sagde i ordførertalen.
Der er nogle ting, som vi absolut ikke synes er relevante.
Jeg vil godt sige til fru Line Barfod, at fra Socialdemokratiets side går vi meget ind for, at der skal være et ordentligt miljø.
med Enhedslisten i, at der skal være et ordentligt miljø.
Der skal være den plads, der skal være den handlefrihed for både pædagogerne og børnene, at de kan have det tredje rum, hvor de kan hvile ørene lidt.
ned i, om det er leg med ler, og at det skal lægges fast.
Vi er noget positive over for forslaget, men vi har ikke givet et endeligt svar.
Som jeg også sagde i min tale, er der nogle ting, der er noget om nogle kompetencer, som vi godt vil vide noget om.
Vi vil også gerne vide fra ministeren, om det er det, vi kalder for statsstyring.
Skal det topstyres, og skal det være ensrettet i alle institutioner, kan vi ikke godkende det.
Der skal være noget albuerum, der skal være plads til den enkelte.
Men vi har ikke noget imod leg og læring.
Vi har ikke noget imod, at børn også på et vist alderstrin skal lære at modtage en kollektiv besked.
Vi har ikke noget imod, at en gruppe børn på en daginstitution går ned til havnen og køber fisk, og at de så derudover lærer, at så skal de rense fisken, så skal de stege den, og så skal de lave mad på den måde, og at personalet så bagefter taler om, hvordan børnene forstod det.
På den måde kan man få både en læring og leg, men på et niveau, hvor alle børn kan være med, hvor der ikke er børn, som bliver skubbet til side, fordi de ikke evner lige præcis at være med i den leg eller læring.
Det er det, vi går meget op i fra Socialdemokratiets side.